En meget diskuteret slægtsforbindelse er den med [[Johanniterordenen|johannittermunken]] [[Thøger Jensen (præst)|Thøger Jensen]], der helt fra starten var en tro våbenfælle af [[Hans Tausen|Hans Tausens]] reformatoriske ideer. Thøger Jensen blev far til Viborgs biskop [[Peder Thøgersen (biskop)|Peder Thøgersen]] (1532-1595), og var selv, ifølge en noget senere familietradition, søn af Jens Lauritzen Løvenbalk (c.1432-c.1500) og Anna Joachimsdatter [[Flemming (adelsslægt)|Flemming]] (-c.1488) til [[Bjørnholm]]. Thøger Jensen og hans kone Anne Pedersdatter, der var nonne, var nogle af de første, der officielt brød den katolske kirkes celibat og blev gift, med en stor efterslægt, der den dag i dag har efterkommere i Danmark, [[Norge]] og rundt om i verden.  Påstanden om afstamningen fra Løvenbalkerne er imidlertid helt uden dokumentation.
Historie